8.

Ukinuti iznosi i glavni razlozi zbog kojih je do toga došlo navedeni su u tablici 2. Tablica 2. Glavni razlozi za ukidanje odobrenih sredstava automatski prenesenih iz 2015. u 2016. (EUR) Članak Ukidanje Glavni razlozi ukidanja Članak 2 0 0 „Zgrade” 4 600 151 Stavka 2 0 0 5 „Izgradnja zgrada”: Ukinuto je 2,38 milijuna EUR uglavnom zbog kašnjenja radova na različitim zgradama i iznosa računa koji su bili niži od očekivanih. U vezi sa zgradom Havel, dodatni radovi povezani sa sigurnošću rezultirali su kašnjenjima, što znači da neka prenesena odobrena sredstva nisu mogla biti iskorištena. Stavka 2 0 0 7 „Opremanje prostorija”: Ukinut je 1,71 milijun EUR zbog ušteda postignutih optimizacijom radova, završnim računima koji su bili niži ili stigli kasnije od očekivanog, nedovršenim radovima ili neizvršenim radovima. Članak 1 0 0 „Plaće i naknade” 4 105 585 Stavka 1 0 0 4 „Redovni putni troškovi”: ukidanje 3,51 milijuna EUR. Općenito, znatan broj zahtjeva za povrat sredstava predaju zastupnici u financijskoj godini nakon godine u kojoj se stvarno putovalo jer zastupnici u Parlamentu mogu predati zahtjeve do 31. listopada sljedeće financijske godine. Svake se godine odobrena sredstva prenose kako bi se pokrili troškovi određeni na temelju statističkih procjena. Stvarni troškovi bili su naposljetku niži od procijenjenih. Stavka 1 0 0 5 „Ostali putni troškovi”: ukidanje 0,6 milijuna EUR. Stavka 1 0 0 5 obuhvaća dodatna putovanja i putovanja u zemlju u kojoj je zastupnik izabran. Zastupnici u Parlamentu mogu predati zahtjeve do 31. listopada financijske godine nakon one u kojoj se stvarno putovalo. U tu svrhu predviđen je znatan iznos iz proračuna. Stvarni troškovi bili su manji od predviđenih. Članak 2 0 2 „Rashodi za zgrade” 3 166 128 Stavka 2 0 2 2 „Održavanje, upotreba i čišćenje zgrada”: ukidanje 2,56 milijuna EUR. Razlog tih ukidanja prvenstveno su uštede kao rezultat optimizacije, opsega posla i usluga manjeg od predviđenog i primjene kazni. Stavka 2 0 2 4 „Potrošnja energije”: ukidanje 0,37 milijuna EUR. Do ukidanja sredstava za tu stavku došlo je zbog potrebe da se izdvoje dostatna sredstva za suočavanje sa situacijama za koje se treba predvidjeti visoka potrošnja energije. S obzirom na to da je u trenutku sastavljanja izvješća bio ispostavljen tek dio godišnjih računa teško je s preciznošću izračunati iznos sredstava koje bi trebalo prenijeti. Članak 3 2 4 „Proizvodnja i distribucija” 2 728 260 Stavka 3 2 4 7 „Kuća europske povijesti”: ukidanje 1,16 milijuna EUR. Odobrena sredstva nisu iskorištena zbog zastoja u radovima i posljedičnog odgađanja otvaranja Kuće europske povijesti. Stavka 3 2 4 4 „Organizacija i primanje skupina posjetitelja, program Euroscola i pozivanje osoba s utjecajem na javno mnijenje iz trećih zemalja”: ukidanje 0,61 milijuna EUR uglavnom je proizašlo iz otkazivanja grupnih posjeta zbog terorističkih napada u Bruxellesu i Parizu. Članak 4 0 2 „Financiranje političkih stranaka na europskoj razini” 1 850 686 O konačnim bespovratnim sredstvima za europske političke stranke odlučuje Predsjedništvo na kraju financijske godine na temelju završnih izvješća stranaka. Razlog ukidanja jest činjenica da je više stranaka prijavilo troškove manje od najvećeg mogućeg iznosa prihvatljivih troškova. Članak 4 0 3 „Financiranje političkih zaklada na europskoj razini” 1 050 927 O konačnim bespovratnim sredstvima za europske političke zaklade odlučuje Predsjedništvo na kraju financijske godine na temelju završnih izvješća zaklada. Razlog ukidanja jest činjenica da je više zaklada prijavilo troškove manje od najvećeg mogućeg iznosa prihvatljivih troškova.